Stāmeri (Ziemera pagasts)
Šis raksts ir par apdzīvotu vietu Ziemera pagastā. Par citām jēdziena Stāmeri nozīmēm skatīt nozīmju atdalīšanas lapu. Stāmeri, izloksnē Stomari vai Stomeri, ir ciems Alūksnes novada Ziemera pagastā. Atrodas pagasta centrālajā daļā 8 km no pagasta centra Māriņkalna, 17 km no novada centra Alūksnes un 205 km no Rīgas. Apdzīvotā vieta atrodas nomaļus no autoceļa V384, netālu no Zvirgzdupītes. Uz dienvidiem atrodas 192,2 metrus augstais Dzegužkalns.